《新春玉峡道中》
明代·李孙宸

迟日云山到处开，春光千里逐车来。白梅青柳时时遇，细雨斜风故故催。

胜赏新年违几度，归期每日计千回。前驱报道邮亭近，且倩莺花报酒杯。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。